
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση της 51240/21.9.90 Υπουργικής Απόφασης «Σύ¬ 
σταση και συγκρότηση των Περιφερειακών Γνωμοδοτικών Επι¬ 

Διάρκεια εκπαίδευσης, ώρες διδασκαλίας και προσόντα υποψηφίων 
προγράμματος Ταχύρρυθμης Επαγγελματικής Κατάρτισης 

«ΤΕΚ» ειδικότητας «Υπαλλήλων Γραφείου» . 

Απασχόληση μαθητών των εκπαιδευτικών Μονάδων Μαθητείας 
του ΟΑΕΔ για πρακτική άσκηση σε φορείς του Δημόσιου Τομέα 

κατά το σχολικό έτος 1990 - 1991 .. 

Διάρκεια εκπαίδευσης, ώρες διδασκαλίας και προσόντα υποψηφίων 
Προγράμματος Ταχύρρυθμης Επαγγελματικής Κατάρτισης 

κλοφορούν στην Ελληνική Αγορά για τη μέτρηση της πίσσας και 

Χορήγηση άδειας ασκήσεως επαγγέλματος Κοινωνικού Λειτουργού 

στον Τσιάγια Αστέριο του Εμμανουήλ .. 7 

Σύσταση Επιτροπής υποβοήθησης του έργου των επιτροπών Κώ¬ 
δικα Σχέσεων Δημόσιας Διοίκησης - Πολιτών και Απλούστευ- 
σης Νομοθεσίας και ορισμός μελών αυτής στο Υπ. Δημ. Τάξης . 8 


Τροποποιήσεις διατάξεων του Τηλεφ. Κανονισμού .. 9 

Διορθώσεις Σφαλμάτων 

Διόρθωση σφαλμάτων στην Α3β/οικ. 3979/29.3.91 απόφαση του 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι8. 29712 (1) 


Τροποποίηση της 51240/21.9.90 Υπουργικής Απόφασης «Σύσταση 
και συγκρότηση των Περιφερειακών Γνωμοδοτικών Επιτροπών του 
άρθρου 8 του Ν. 1892/90 και καθορισμός της διαδικασίας λειτουρ¬ 
γίας τους, όπως τροποποιήθηκε και συμπληρώθηκε με την 52947/ 
2.11.90 απόφαση». 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις του Ν. 1892/90 «Για τον εκσυγχρονισμό και την 
ανάπτυξη και άλλες διατάξεις» και ειδικότερα τα άρθρα 1 έως και 23 
αυτού. 

2. Τις διατάξεις του Π.Δ. 545/1988 «Περί Οργανισμού του Υπουρ¬ 
γείου Εθνικής Οικονομίας». 

3. Τον Ν. 1622/1986 (ΦΕΚ 92Α 14.7.1986) «Τοπική Αυτοδιοί¬ 


κηση - Περιφερειακή Ανάπτυξη και Δημοκρατικός Προγραμματισμός» 
και ειδικότερα το άρθρο 68 αυτού. 

4. Τις διατάξεις του Ν. 1558/1985 «Κυβέρνηση και Κυβερνητικά 
Όργανα»! 

5. Το Π.Δ. 51/1987 (ΦΕΚ 26/τ.Α'/6.3.1987 «Καθορισμός των 
Περιφερειών της Χώρας για το σχεδιασμό, προγραμματισμό και συντο¬ 
νισμό της Περιφερειακής Ανάπτυξης». 

6. Το Π.Δ. 333/8.7.1988 (ΦΕΚ 154/τ.Α713.7.1988) «Ανα¬ 
διάρθρωση και σύσταση νέων Δ/νσεων Περιφερειακής Ανάπτυξης του 
Υπουργείου Εθνικής Οικονομίας». 

7. Τις Υπηρεσιακές ανάγκες. 

8. Τις προτάσεις των αρμόδιων φορέων. 

9. Την υπ’ αρ. Υ 1201/90 απόφαση του Πρωθυπουργού όπως συ¬ 
μπληρώθηκε με την Υ 1250/91, αποφασίζουμε: 

Άρθρο 1 

Τροποποιούμε: 

Α. Την παράγραφο Α «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ» του άρθρου 
5 της 51240/21.9.90 Υπουργικής απόφασης, όπως τροποποιήθηκε 
και συμπληρώθηκε μεταγενέστερα, ως προς τον Πρόεδρο και τα μέλη 1 
και 9 ως εξής: > *. 

1. Χαράλαμπος Λιναρδόπουλος Γενικός Γραμματέας Περιφέρειας 
Ανατ. Μακεδονίας Θράκης ως Πρόεδρος της Επιτροπής με αναπλ. τον 
Νομάρχη Ροδόπης. 

9. Κυριάκος Χαραλαμπίδης Εκπρόσωπος της ΑΤΕ Κομοτηνής ως 
τακτικό μέλος με αναπληρωτή τον Ιωάννη Κριστάκη της ιδίας υπηρε- 
σίας. 0 

Β. Την παράγραφο Ε - '«ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΠΕΛΟΠΟΝΝΗΣΟΥ» το άρθρο 5 της 51240/21.9.90 
Υπουργικής απόφασης, όπως τροποποιήθηκε μεταγενέστερα ως προς 
το μέλος 9 ως εξής: 

9. Ανάργυρος Δημόπουλος Εκπρόσωπος της ΑΤΕ (Τρίπολης) ως τα¬ 
κτικό μέλος με αναπληρωτή το Χαράλαμπο Παπαγεωργίου τής ιδίας 
Τράπεζας. 

Γ. Την παράγραφο ΣΤ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΑΤΤΙΚΗΣ» του άρθρου 5 της 51240/21.9.90 υπουργικής 
απόφασης όπως τροποποιήθηκε ως προς τον Πρόεδρο και τα μέλη 1, 2 
και 3 ως εξής: 

1. Παναγιώτης Καββαδάς Γενικός Γραμματέας Περιφ. Αττικής ως 
Πρόεδρος με αναπληρωτή το Νομάρχη Αθηνών Ιωάννη Αγγελι- 
δάκη. 

2. Αθανάσιος Μαρούλης Προϊστάμενος της ΔΙΠΑ Αττικής ως τα¬ 
κτικό μέλος με αναπληρωτή τον Διονύσιο Σγούρο της ίδιας Διεύθυνσης. 

3. Δημήτριος Γκράβας Τμηματάρχης της ΔΙΠΑ Αττικής ως τακτικό 
μέλος με αναπληρωτή τον Ευάγγελο Καλογιάννη της ίδιας Διεύθυσης. 

Δ. Την παράγραφο Θ «ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΔΥΤ. ΕΛΛΑΔΟΣ» του άρθρου 5 της 51240/21.9.90 Υπουρ¬ 
γικής απόφασης, όπως συμπληρώθηκε μεταγενέστερα το άρθρο αυτό με 
το άρθρο 1 της 52947/2.11.90 απόφασης και τροποποιήθηκε, ως 
προς το μέλος 1 ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Ηλίας Δεζδρεβάνης Γενικός Γραμματέας Περιφέρειας Δυτ. Ελλά¬ 
δος ως Πρόεδρος της Επιτροπής με αναπληρωτή τον Νομάρχη Αχαΐας 
Νικόλαο Τάγαρη. 

Ε. Την παράγραφο ΙΑ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΗΠΕΙΡΟΥ του άρθρου 5 της 51240/21.9.90 υπουργικής 
απόφασης όπως συμπληρώθηκε με το άρθρο 1 της 52947/90 απόφα¬ 
σης ως προς το μέλος 1 ως εξής: 

1. Ιωάννης Καψοκολης Γενικός Γραμματέας Περιφέρειας Ηπείρου 
ως τακτικό μέλος και Πρόεδρος της Επιτροπής με αναπλ. την Νομάρχη 
Ιωαννίνων Βασιλική Κόκκινου. 

ΣΤ. Την παράγραφο ΙΒ ΠΕΡΙΦΕΡΕΙΑΚΗ ΓΝΩΜΟΔΟΤΙΚΗ ΕΠΙ¬ 
ΤΡΟΠΗ ΘΕΣΣΑΛΙΑΣ του άρθρου 5 της 51240/21.9.90 Υπουργικής 
απόφασης, όπως συμπληρώθηκε μεταγενέστερα το άρθρο αυτό με το 
άρθρο 1 της 52947/2.11.90 απόφασης και τροποποιήθηκε, ως προς 
τον Γραμματέα και τον αναπληρωτή αυτού ως εξής: Γραμματέας της 
Επιτροπής ορίζεται η Αναστασία Οικονόμου μόνιμος υπάλληλος της 
ΔΙΠΑ Θεσσαλίας με αναπληρωτή τον Παναγιώτη Μπουραζά μόνιμο 
υπάλληλο της ιδίας υπηρεσίας. 

Άρθρο 2 

1. Κατά τα λοιπά ισχύουν οι διατάξεις της 51240/21.9.90 Υπουρ¬ 
γικής απόφασης όπως συμπληρώθηκε με το άρθρο 1 της 52947/ 

2.11.90 ομοίας και τροποποιήθηκε. 

2. Η ισχύς της παρούσας απόφασης αρχίζει από την δημοσίευσή της 
στην Εφημρίδα της Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιουνίου 1991 

- . .0 ΑΝΑΠΛΗΡΩΤΗΣ ΥΠΟΥΡΓΟΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
--♦- ■ 

Αριθ. 40138 (2) 

Υποτροφίες Εξωτερικού 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 16'του Ν. 1346/83 «Τροποποίηση και 
συμπλήρωση διατάξεων της Εργατικής Νομοθεσίας και ρύθμιση διαφό¬ 
ρων θεμάτων». 

β) Τη σχετική πρόταση του Δ.Σ. του ΟΑΕΔ/απόφαση ΔΣ 579/13/ 

10.4.91 έγγραφο Γραμ. Δ/κή 603/6.5.91). 

γ) Την απόφαση Υπουργού Εργασίας 101595/13.12.90 «Μεταβί¬ 
βαση αρμοδιοτήτων του Υπ. Εργασίας στο Γ εν. Γ ραμματέα, Ειδ. Γ ραμ- 
ματέα, Προϊσταμένους Δ/νσεων, Υπηρεσιών και Τμημάτων», αποφασί¬ 
ζουμε: 

Εγκρίνουμε: α) Τη μεταφορά δύο (2) υποτροφιών από την περίοδο 
1990 - 91 στην περίοδο 1991 - 92 και β) τη χορήγηση επτά (7) υπο¬ 
τροφιών από τον ΟΑΕΔ για την Ακαδημαϊκή περίοδο Ϊ991 - 92 για 
Έλληνες πτυχιούχους Ανωτάτων Σχολών της Ελλάδος ή ισοτίμων μ’ 
αυτές του Εξωτερικού και ειδικότερα για πτυχιούχους Νομικής ή Οικο¬ 
νομικού Κύκλου, θετικών Επιστημών, ΠΑΣΠΕ και Ψυχολογίας, εργα¬ 
ζομένους ή παιδιά εργαζομένων που στερούνται επαρκών οικονομικών 
πόρων σε θέματα: 

- Οικονομική της εργασίας 

- Εργασιακές σχέσεις 

- Επαγγελματικός προσανατολισμός 

- Επαγγελματική εκπαίδευση 

- Πληροφορική 

- Ασφάλιση 

- Ψυχολογία 

Κατ’ επιλογή και σύμφωνα με τις ανάγκες του ΟΑΕΔ. 

Η ανεπάρκεια των οικονομικών πόρων των υποψηφίων υποτρόφων 
αποδεικνύεται με την προσκόμιση εκκαθαριστικού σημειώματος της 
Οικ. Εφορίας της οικογένειας του υποτρόφου ή του ίδιου του προηγου¬ 
μένου χρόνου ή με υπεύθυνη δήλωση του άρθρου 8 του Ν. 1599/86. 

Οι υποτροφίες θα είναι διάρκεια ενός έτους με δυνατότητα ανανεώ- 
σεως δια δεύτερο και τελικό έτος, με απόφαση του Δ.Σ. του ΟΑΕΔ και 
θα οδηγούν στην απόκτηση μεταπτυχιακού τίτλου σπουδών επιπέδου 
ΜΑδΤΕΚ ή ϋΕΑ σε Ευρωπαϊκό ΑΕΙ. 

Επίσης οι υποτροφίες θα καλύπτουν τις δαπάνες αεροπορικού εισιτη¬ 


ρίου μετ’ επιστροφής, στέγασης, εγγραφής, και διδάκτρων των υποτρό¬ 
φων. 

Το μηνιαίο ποσό για τροφή και στέγαση θα είναι ανάλογο με το προ- 
βλεπόμενο κάθε φορά από την Τράπεζα της Ελλάδος φοιτητικό συνάλ¬ 
λαγμα για μεταπτυχιακές σπουδές σε κάθε χώρα. 

Η επιλογή των υποψηφίων θα γίνει ύστερα από σχετική προκήρυξη 
του ΟΑΕΔ από τετραμελή Επιτροπή, που θα συσταθεί με απόφαση του 
Υπουργού Εργασίας στην οποία θα πρέπει να μετέχει και ένα μέλος του 
Δ.Σ. 

Ο έλεγχος της προόδου και της τήρησης των όρων της Υπουργικής 
Αποφάσεως θα πρέπει να γίνεται από τον ΟΑΕΔ. 

Κάθε άλλη αναγκαία λεπτομέρεια θα περιέχεται στη σύμβαση που 
υπογράφεται μεταξύ ΟΑΕΔ και υποτρόφου. 

Η καταβολή των ποσών της υποτροφίας θα γίνεται δια μέσω της 
Τραπέζης της Ελλάδος με αποστολή σχετικών εμβασμάτων από τον 
ΟΑΕΔ. 

Μετά το πέρας των σπουδών θα πρέπει να υποβληθούν στον ΟΑΕΔ 
εκθέσεις και από αποδεκτικοί τίτλοι σπουδών. 

Εφόσον οι υποτροφίες δεν θα καλυφθούν συνολικά ή μερικά μεταφέ- 
ρονται για το Ακαδημαϊκό έτος 1992 -·93. 

Οι υπότροφοι υποχρεώνονται μετά την απόκτηση του τίτλου να επι- 
στρέψουν και να ασχοληθούν στην Ελλάδα για-μια πενταετία τουλάχι¬ 
στον και να εκπονήσουν μελέτη που θα τους υποδείξει η Δ/νση Οργάνω¬ 
σης - Μελετών του ΟΑΕΔ άνευ αμοιβής έχουσα σχέση με τις δραστηριό¬ 
τητες τούτου. 

Η τελευταία αυτή δέσμευση μπορεί να ισχύσει δύο χρόνια από την 
απόκτηση του σχετικού τίτλου. Ο υπότροφος υπογράφει σχετική υπεύ¬ 
θυνη δήλωση στη Διεύθυνση Οργάνωσης Μελετών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1991 

Με εντολή Υπουργού 
Ο Διευθυντής κ.α.α. 

Ε. ΣΑΡΑΝΤΙΝΟΥ - ΚΑΝΑΠΙΤΣΑ 

. -Φ- 

Αριθ. 40126 (3) 

Διάρκεια εκπαίδευσης, ώρες διδασκαλίας και προσόντα υποψηφίων 
προγράμματος Ταχύρρυθμης Επαγγελματικής Κατάρτισης «ΤΕΚ» 
ειδικότητας «Υπαλλήλων Γραφείου». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 11 του Ν.Δ. 212/69 «Περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

β) Τις διατάξεις του άρθρου 3 του ΝΔ 1104/72 «Περί θεμάτων τι- 
νών ασφαλίσεως και εκπαιδεύσεως των επαγγελματικούς καταρτιζομέ- 
νων». 

γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση 638/15/ 

23.4.91 έγγραφο 105881/26.4.91). 

ε) Την απόφαση Υπ. Εργασίας 101595/13.12.90 «Μεταβίβαση 
αρμοδιοτήτων του Υπ. Εργασίας στο Γεν. Γραμματέα, Ειδ. Γραμμα¬ 
τέα, Προϊσταμένους Διευθύνσεων Υπηρεσιών και Τμημάτων», αποφασί¬ 
ζουμε: 

Καθορίζουμε για την ταχύρρυθμη Επαγγελματική Κατάρτιση στην 
ειδικότητα «Υπαλλήλων Γραφείου». 

α) Τη διάρκεια εκπαίδευσης σε εκατόν εξήντα επτά (167) εργάσιμες 
ημέρες επί 6 ώρες την ημέρα δηλαδή συνολικά (1.002) χίλιες δύο ώρες, 
β) Τα προσόντα των υποψηφίων ως εξής: 

1) Ηλικία 16-46 ετών 

2) Γραμματικές γνώσεις: Απολυτήριο Γυμνασίου (3ταξίου). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1991 

Με εντολή Υπουργού 
Ο Διευθυντής κ.α.α. 

Ε. ΣΑΡΑΝΤΙΝΟΥ - ΚΑΝΑΠΙΤΣΑ 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 40125 (4) 

Απασχόληση μαθητών των εκπαιδευτικών Μονάδων Μαθητείας του 
. ΟΑΕΔ για πρακτική άσκηση σε φορείς του Δημόσιου Τομέα κατά το 
σχολικό έτος 1990 - 1991. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν.Δ. 212/69 «περί οργανώσεως και διοικήσεως 
του Οργανισμού Απασχολήσεως Εργατικού Δυναμικού». 

β) Τις διατάξεις του Ν. 1346/83 «Τροποποίηση και συμπλήρωση 
διατάξεων της Εργατικής Νομοθεσίας και ρύθμιση διαφόρων θεμάτων». 

γ) Τις διατάξεις του άρθρου 94 παρ. 3 του Ν. 1566/85 «Δομή και 
λειτουργία της πρωτοβάθμιας και δευτεροβάθμιας εκπαίδευσης και άλ¬ 
λες διατάξεις». 

δ) Τη σχετική πρόταση του ΔΣ του ΟΑΕΔ (απόφαση 572/13/ 
10.4.91 έγγραφο 105817/25.4.91). 

ε) Την απόφαση Υπουργού Εργασίας 101595/13.12.90 «Μεταβί¬ 
βαση αρμοδιοτήτων του Υπ. Εργασίας στο Γεν. Γραμματέα, Ειδ. Γραμ¬ 
ματέα, Προϊσταμένους Διευθύνσεων, Υπηρεσιών και Τμημάτων, απο¬ 
φασίζουμε: 

1. Καθορίζουμε για το σχολικό έτος 1990-91 τους φορείς του Δημό¬ 
σιου φορέα, όπως αυτός καθορίζεται στο άρθρο 1 παρ. 6 του Ν. 
1256/82 που θα απασχολήσουν μαθητές των εκπαιδευτικών μονάδων 
Μαθητείας του ΟΑΕΔ του Ν. 1346/83 για την πρακτική τους άσκηση, 
σύμφωνα με το πρόγραμμα εκπαίδευσης, καθώς και τον αριθμό των μα¬ 
θητών τεχνιτών διαφόρων ειδικοτήτων που θα απασχολήσει καθένας 
από τους φορείς αυτούς, ως εξής: 

ΕΑΒ 161 
ΓΕΝ 17 
ΙΓΜΕ 3 
ΕΑΣ 55 
ΗΣΑΠ 32 
ΓΕΣ 474 
ΕΒΖ 50 

ΣΥΚΕΑ33 * 

ΠΥΡΚΑΛ 30 
ΔΕΗ 555 
ΟΑΕΔ 2 

ΕΛΛΗΝΙΚΑ ΝΑΥΠΗΓΕΙΑ ΕΛΕΥΣΙΝΑΣ 35 
ΑΓΡΟΤΙΚΗ ΤΡΑΠΕΖΑ 3 
ΟΛΘ 34 

ΑΡΙΣΤΟΤΕΛΙΟ ΝΟΣΟΚ. ΘΕΣΣΑΛΟΝΙΚΗΣ 1 

ΓΕΝΙΚΟ ΠΕΡ/ΚΟ ΝΟΣΟΚ. ΘΕΣ/ΝΙΚΗΣ ΙΠΠΟΚΡΑΤΕΙΟ 12 

ΝΟΜΑΡΧΙΑΚΟ ΤΑΜΕΙΟ ΘΕΣ/ΝΙΚΗΣ 3 

ΨΥΧΙΑΤΡΙΚΟ ΝΟΣΟΚ. 12 

ΓΕΝΙΚΟ ΝΟΣΟΚ. ΚΑΒΑΛΑΣ 8 

ΟΤΕ 60 

Για την παραπάνω απασχόληση των μαθητών, η οποία κατά νόμο, 
δεν υπόκειται στους περιορισμούς που αφορούν την πρόσληψη προσωπι¬ 
κού στο δημόσιο τομέα θα καταβάλλεται η αμοιβή που καθορίζεται με 
τη σχετική κοινή απόφαση των Υπουργών Οικονομικών και Εργασίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1991 

Με εντολή Υπουργού 
Ο Διευθυντής κ.α.α. 

Ε. ΣΑΡΑΝΤΙΝΟΥ - ΚΑΝΑΠΙΤΣΑ 

Αριθ. 40114 -Η·- (5) 

Διάρκεια εκπαίδευσης, ώρες διδασκαλίας και προσόντα υποψηφίων 
Προγράμματος Ταχύρρυθμης Επαγγελματικής Κατάρτισης «ΤΕΚ» 
Ειδικότητας «Εκτυπωτή». 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69.«Περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

β) Τις διατάξεις του άρθρου 3 του ΝΔ 1104/72 «Περί θεμάτων τι- 
νών ασφαλίσεως και.εκπαιδεύσεως των επαγγελματικώς καταρτιζομέ- 
νων». 


γ) Τις διατάξεις του Ν. 709/77 «Περί καθιερώσεως κινήτρων επαγ¬ 
γελματικής καταρτίσεως εργατικού δυναμικού και ρυθμίσεως συναφών 
θεμάτων». 

δ) Τη σχετική πρόταση του Δ.Σ. του ΟΑΕΔ (απόφαση 532/13/ 
10.4.91 έγγραφο 105479/22.4.91). 

ε) Την απόφαση Υπ. Εργασίας 101595/13.12.90 «Μεταβίβαση 
αρμοδιοτήτων του Υπ. Εργασίας στο Γεν. Γραμματέα, Ειδ. Γραμμα¬ 
τέα, Προϊσταμένους Διευθύνσεων Υπηρεσιών και Τμημάτων», αποφασί¬ 
ζουμε: 

Καθορίζουμε για την ταχύρρυθμη Επαγγελματική Κατάρτιση στην 
ειδικότητα «Εκτυπωτή». 

1. Τη διάρκεια εκπαίδευσης σε διακόσιες (200) εργάσιμες ημέρες επί 
6 ώρες την ημέρα δηλαδή συνολικά (1.200) χίλιες διακόσιες ώρες. 

2. Τα προσόντα των υποψηφίων ως εξής: 
α) Ηλικία από 16-46 ετών. 

β) Γραμματικές γνώσεις: Απολυτήριο Δημοτικού Σχολείου. „ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 24 Μαΐου 1991 

Με εντολή Υπουργού 
Ο Διευθυντής κ.α.α. 

• Ε. ΣΑΡΑΝΤΙΝΟΥ - ΚΑΝΑΠΙΤΣΑ 

'■- ♦ -— ' 

Αριθ. Α2γ/1861 (6) 

Κανονισμός διεξαγωγής Αναλύσεων όλων των τσιγάρων που κυκλοφο¬ 
ρούν στην Ελληνική Αγορά για τη μέτρηση τη πίσσας και της νικοτί¬ 
νης. ' 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΓΕΩΡΓΙΑΣ 

Έχοντας υπόψη: ... 

1. Το Π.Δ. 112/10.2.89 «Περί οργανισμού του Υπουργείου Υγείας 
Πρόνοιας και Κοινωνικών Ασφαλίσεων». 

2. Την αρ. Υ1059/3.5.1990 απόφαση του Πρωθυπουργού «περί 

καθορισμού αρμοδιοτήτων του ,Αν·_ Υπουργού Υγείας Πρόνοιας και 
Κοιν. Ασφαλίσεων Γεωργίου Σόύρλα». > . 

3. Την Κοινή Υπουργική απόφαση Α2γ/2160/29.11.1990 ΦΕΚ 
781τ.Β' άρθρο 3 «Σήμανση προϊόντων καπνού». 

4. Τηναρ. Υ1081/18.5.90 απόφαση του Υπουργού Γεωργίας «περί 
ορισμού αρμοδιοτήτων του Αν. Υπουργού Γεωργίας», αποφασί¬ 
ζουμε: 

Εκδίδουμε την παρούσα απόφαση σε εκτέλεση του άρθρου 3 της Κοι¬ 
νής Υπουργικής απόφασης Α2γ/21,60/29.11.1990 και αναφέρεται 
στον κανονισμό διεξαγωγής αναλύσεων όλων των τσιγάρων που κυκλο¬ 
φορούν στην Ελληνική αγορά για τη μέτρηση της πίσσας και της νικοτί¬ 
νης. . 

1. Οι αναλύσεις πραγματοποιούνται με τις πρότυπες μεθόδους 150 
4387 και 3400. 

2. Η δειγματοληψία των προς ανάλυση τσιγάρων πραγματοποιείται 
στις Κεντρικές αποθήκες έτοιμου προϊόντος των επιχειρήσεων παραγω¬ 
γής ή και εισαγωγής τσιγάρων. 

Για το σκοπό αυτό κάθε επιχείρηση παραγωγής ή και εισαγωγής τσι¬ 
γάρων υποχρεούται να γνωστοποιήσει στο Καπνολογικό Ινστιτούτο Ελ¬ 
λάδος (ΚΙΕ) την ακριβή διεύθυνση των κεντρικών της αποθηκών κα¬ 
θώς και το όνομα και το τηλέφωνο των αρμοδίων οργάνων της για το 
αντικείμενο του παρόντος κανονισμού. 

Κάθε μελλοντική μεταβολή θα πρέπει να γνωστοποιείται αμέσως στο 
ΚΙΕ. · 

3. Η δειγματοληψία και οι αναλύσεις πραγματοποιούνται σε κανο¬ 
νικά χρονικά διαστήματα (4 φορές κατά τη διάρκεια του έτους) από το 
Καπνολογικό Ινστιτούτο Ελλάδος (ΚΙΕ). 

4. Ο διευθυντής του ΚΙΕ εκδίδει κάθε φορά απόφαση με την οποία 
συγκροτείται επιτροπή δειγματοληψίας από 2 έως 3 μέλη του ΚΙΕ, χη¬ 
μικούς ή παρασκευαστές εργαστηρίου ή δευτερευόντως Γεωπόνους. Η 
απόφαση αυτή θα έχει ισχύ για 1 μήνα μετά την έκδοσή της. 

5. Με την επίδειξη της απόφασης στους αρμόδιους των επιχειρήσεων 
παραγωγής ή εισαγωγής τσιγάρων θα επιτρέπεται η είσοδος των με¬ 
λών της επιτροπής δειγματοληψίας στις αποθήκες τους κατά τις εργάσι¬ 
μες ημέρες και ώρες καθώς και η λήψη δειγμάτων από όλα τα είδη τσι- 

γάρων που παράγονται ή εισάγονται από κάθε επιχείρηση. 

6. Από κάθε είδος τσιγάρου θα λαμβάνοινται τυχαία 5 διαφορετικές 
κουτές των 10 πακέτων (1 κουτά από κάθε προσδιοριζόμενο Κιβώτιο). 
Σε περίπτωση που ένα είδος τσιγάρου από αυτά που παράγει ή εισάγει 
μία επιχείρηση δεν βρεθεί στην κεντρική της αποθήκη, η επιχείρηση 
υποχρεούται να υποδείξει στο ΚίΕ άλλη αποθήκη στην ίδια πόλη όπου 
θα υπάρχει το συγκεκριμένο τσιγάρο. Σε περίπτωση μη ανευρέσεως του 
εκ νέου, το ΚΙΕ θα πραγματοποιεί την δειγματοληψία για το συγκεκρι¬ 
μένο τσιγάρο σε οποιοδήποτε πρατήριο χονδρικής πώλησης, με δαπάνη 
της επιχείρησης. 

7. Κάθε κούτα χωρίζεται σε 5 ίσα μέρη των 2 πακέτων έκαστο και 
σχηματίζεται «δείγμα» που απαρτίζεται από 10 πακέτα προερχόμενα 
και από τις πέντε διαφορετικές κουτές (2x5). Το σύνολο των «δειγμά¬ 
των», που σχηματίζονται κατά τον τρόπο αυτό είναι 5 για κάθε διαφορε¬ 
τικό είδος τσιγάρου. Δύο «δείγματα» παραλαμβάνονται από το ΚίΕ. 

Το ένα χρησιμοποιείται για την ανάλυση και το άλλο φυλάσσεται για 
πιθανή επαναληπτική ανάλυση. Αντίστοιχα δύο «δείγματα» παραλαμ- 
βάνοντάι από την επιχείρηση παραγωγής ή εισαγωγής. Το πέμπτο 
δείγμα σφραγίζεται και φυλάσσεται από το ΚΙΕ σε κατάλληλες συνθή¬ 
κες για χρήση σε περίπτωση προσφυγής σε διαιτησία. 

8. Τα 10 πακέτα για κάθε είδος τσιγάρου, που αποτελούν το δείγμα 
προς ανάλυση, κλιματίζονται σε κατάλληλες συνθήκες και από αυτά 
λαμβάνονται 4 τσιγάρα από κάθε ένα, δηλαδή συνολικά 40 τσιγάρα, τα 
οποία και υποβάλλονται σε ανάλυση για προσδιορισμό της πίσσας και 
της νικοτίνης. Τόσο ο κλιματισμός των χώρων κοΛ των τσιγάρων όσο 
και η συνολική πορεία της ανάλυσης πρέπει να είναι σε συμφωνία με τα 
προαναφερθέντα πρότυπα 15 4387 και 3400. 

9. Η διεγματοληψία γίνεται χωρίς'καταβολή τιμήματος από το ΚΙΕ, 
δηλαδή το κόστος των δειγμάτων βαρύνει την επιχείρηση παραγωγής ή 
και εισαγωγής. 

Μετά το πέρας κάθε δειγματοληψίας το ΚΙΕ θα εκδίδει απόδειξη πα¬ 
ραλαβής κατά επιχείρηση για όλα τα τσιγάρα που παρέλαβε δωρέαν και 
θα την επιδίδει στο αρμόδιο όργανο της επιχείρησης. 

10. Το Επιτρεπτό όργανο ανοχής των μετρήσεων πίσσας και νικοτί¬ 

νης καθορίζεται σε ± 20% επί των αναγραφομένων σχετικών ενδεί¬ 
ξεων στα πακέτα και δεν μπορεί να είναι μικρότερο από ± 1 χιλιοστό 
του γραμμαρίου ανά τσιγάρο για την πίσσα και ±0,1 χιλιοστό του 
γραμμαρίου ανά τσιγάρο για την νικοτίνη.' Το επιτρεπτό όριο ανοχής 
έχει την έννοια ότι εάν το αποτέλεσμα της μέτρησης ευρίσκεται εντός 
των παραπάνω ορίων γίνεται αποδεκτή ή ένδειξη που αναγράφεται στο 
πακέτο. ·. 

11. Σε κάθε περιοδική ανάλυση τσιγάρων, σύμφωνα με την παρά¬ 
γραφο 3, μετά το πέρας των αναλύσεων όλων των τσιγάρων, το ΚίΕ 
γνωστοποιεί τα αποτελέσματα χωριστά σε κάθε επιχείρηση για το τσι 1 
γάρο που η συγκεκριμένη επιχείρηση παράγει ή και εισάγει. 

12. Αν κατά τη διάρκεια ενός έτους από το σύνολο των 4 περιοδικών 
αναλύσεων για κάθε είδος τσιγάρου το οριστικό αποτέλεσμα μιας μόνο 
αναλύσεως βρεθεί εκτός των ανοχών, όπως ορίζεται στην παράγραφο 
10, τότε αγνοείται. 

13. Αν κατά τη διάρκεια του έτους το οριστικό αποτέλεσμα 2 ή περισ¬ 
σοτέρων αναλύσεων για κάποιο συγκεκριμένο τσιγάρο βρεθεί εκτός των 
οινοχών τότε η επιχείρηση παραγωγής ή εισαγωγής υποχρεούται να 
αναγράψει στα πακέτα του συγκεκριμένου τσιγάρου τον μέσο αριθμη¬ 
τικό όρο του οριστικοιύ αποτελέσματος των τεσσάρων τελευταίων ανα¬ 
λύσεων για την πίσσα ή και την νικοτίνη. 

. 14. Το οριστικό αποτέλεσμα μιας συγκεκριμένης ανάλυσης για τον 
προσδιορισμό της πίσσας ή και της νικοτίνης διαμορφώνεται ως εξής: 

α. Αν το αποτέλεσμα της πρώτης ανάλυσης του ΚΙΕ για ένα συγκε¬ 
κριμένο τσιγάρο (πρώτο δείγμα) βρεθεί εκτός του επιτρεπτού ορίου ανο¬ 
χής (πίσσα ή και νικοτίνη) τότε η επιχείρηση που την αφορά δύναται να 
ζητήσει εγγάφως την διεξαγωγή επαναληπτικής ανάλυσης (δεύτερο 
δείγμα) ή να αποδεχθεί το αποτέλεσμα της πρώτης ως οριστικό. 

β. Αν το αποτέλεσμα και της δεύτερης ανάλυσης βρεθεί εκτός του 
επιτρεπτού ορίου ανοχής τότε η επιχείρηση δύναται να ζητήσει την προ¬ 
σφυγή σε διαιτησία, σύμφωνα με όσα καθορίζονται παρακάτω, η να δε¬ 
χθεί το αποτέλεσμα ως οριστικό. 

γ. Αν το αποτέλεσμα της δεύτερης ανάλυσης του ΚΙΕ βρεθεί εντός 
του επιτρεπτού ορίου ανοχής τότε γίνεται αποδεκτή η σχετική ένδειξη 
που αναγράφεται στο πακέτο. 

δ. Το αποτέλεσμα της ανάλυσης κατόπιν προσφυγής σε διαιτησία εί¬ 
ναι οριστικό και αποδεκτό τόσο από το ΚΙΕ όσο και από την επιχείρηση. 

15. Στην περίπτωση που μία επιχείρηση ζητήσει την προσφυγή σε 
διαιτησία για τον προσδιορισμό της πίσσας η και της νικοτίνης ενός τσι¬ 


γάρου της τότε υποχρεούται να γνωστοποιήσει την απόφασή της αυτή 
στο ΚΙΕ, εγγράφως, αμέσως μόλις πληροφορηθεί από το ΚΙΕ τα αποτε¬ 
λέσματα της επαναληπτικής ανάλυσης σύμφωνα με το περιεχόμενο των 
παραγράφων 11 και 14. Στην συνέχεια το ΚΙΕ αποστέλλει το πέμπτο 
«δείγμα» του συγκεκριμένου τσιγάρου (παράγραφος 7) σε δόκιμο και 
προκαθορισμένο εργαστήριο του εξωτερικού για την πραγματοποίηση 
ανάλυσης. Το εργαστήριο μετά το πέρας της ανάλυσης υποχρεούται να 
γνωστοποιήσει εγγράφως τα αποτελέσματα τόσο στο ΚΙΕ όσο και στην 
επιχείρηση. Η προεπιλογή του ή των δοκίμων εργαστηρίων θα γίνει από 
κοινού και με συμφωνία μεταξύ ΚΙΕ και ΣΕΚ (Σύνδεσμος Ελληνικών 
Καπνοβιομηχανιών). Τα έξοδα της διαιτησίας θα βαρύνουν πάντοτε την 
επιχείρηση που θα την επικαλεσθεί. 

16. Αν μία επιχείρηση επιθυμεί να τροποποιήσει τις ενδείξεις πίσσας 
ή και νικοτίνης που αναγράφει στα πακέτα κάποιου τσιγάρου της (π.χ. 
μετά από σχετική αιλλαγή στις προδιαγραφές κατασκευής του) δύναται 
να το πραγματοποιήσει το πολύ δύο φορές κατά τη διάρκεια του έτους 
και εντός του πρώτου εξαμήνου. Στην περίπτωση αυτή η επιχείρηση 
υποχρεούται να γνωστοποιήσει αμέσως τις νέες ενδείξεις στο ΚίΕ, το 
οποίο δύναται να πραγματοποιήσει αμέσως δειγματοληψία και ανάλυση 
στο συγκεκριμένο τσιγάρο. 

Το «ιστορικό» των αναλύσεων για το συγκεκριμένο τσιγάρο θεωρείται 
ότι αρχίζει από τη πρώτη ανάλυση μετά την γνωστοποίηση της αλλα- 

ϊής· 

17. Το ΚΙΕ υποχρεούται να γνωστοποιεί τα τελικά αποτελέσματα 
των αναλύσεων τού προηγουμένου έτους όλων των τσιγάρων που κυ¬ 
κλοφορούν στην Ελληνική αγορά στις επιχειρήσεις παραγωγής ή και ει¬ 
σαγωγής τον Ιανουάριο κάθε έτους, πριν τα αποστείλει σε οποιαδήποτε 
Ελληνική ή Κοινοτική αρχή. Το τελικό ετήσιο αποτέλεσμα που κοινο¬ 
ποιείται είναι ο αριθμητικός μέσος όρος του οριστικού αποτελέσματος 
(παράγραφος 14) των περιοδικών αναλύσεων που πραγματοποιήθηκαν 
κατά τη διάρκεια του έτους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1991 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΓΕΩΡΓΙΑΣ 

ΓΕΩΡΓΙΟΣ ΣΟΥΡΛΑΣ Π. ΧΑΤΖΗΙΝΙΙΚΟΛΑΟΥ 

- ♦ - 

Αριθ. Γ6β/738 (7) 

Χορήγηση άδειας αακήσεως επαγγέλματος Κοινωνικού Λειτουργού 
στον Τσιάγια Αστέριο του Εμμανουήλ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Με τη Γ6β/738/30.5.1991 απόφαση της Υπουργού Υγείας, Πρό¬ 
νοιας και Κοινωνικών Ασφαλίσεων έχει χορηγηθεί στον Τσιάγια Αστέ¬ 
ριο του Εμμανουήλ άδεια ασκήαεως επαγγέλματος Κοινωνικού Λει¬ 
τουργού. 

Αθήνα, 30 Μαΐου 1991 

Με εντολή Υπουργού 
Η Διευθύντρια 
ΧΡΥΣ. ΣΟΚΟΛΗ 

- 4 - 

Αριθ. 7011/10/23δ * (8) 

Σύσταση Επιτροπής υποβοήθησης του έργου των επιτροπών Κώδικα 
Σχέσεων Δημόσιας Διοίκησης - Πολιτών και Απλούστευσης Νομο¬ 
θεσίας και ορισμός μελών αυτής στο Υπ. Δημ. Τάξης. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Της παρ. 3 του άρθρου 12 του Ν. 1943/1991 «Εκσυγχρονισμός 
της οργάνωσης και λειτουργίας της δημόσιας διοίκησης, αναβάθμιση 
του προσωπικού της και άλλες συναφείς διατάξεις» (Α' 50), 

β. Του άρθρου 7 του Ν. 1481/1984 «Οργανισμός του Υπουργείου 
Δημόσιας Τάξης» (Α' 152). 

γ. Του άρθρου 41 του Π.Δ. 582/84 (Α’ 208). 
δ. Του άρθρου 19 του Ν. 1599/86 (Α' 75). 

2. Το υπ’ αριθ. 7011/10/23 γ από 23.5.91 έγγραφό μας προς την 
ΑΔΕΔΥ, αποφασίζουμε: 

1. Συνιστούμε την προβλεπόμενη από την παρ. 3 του άρθρου 12 του 
Ν. 1943/1991 Επιτροπή, με σκοπό την υποβοήθηση του έργου των 
επιτροπών (1) Κώδικα Σχέσεων Δημόσιας Διοίκησης - Πολίτη και (2) 
Απλούστευσης Νομοθεσίας, που προβλέπονται από τις διατάξεις των 
παραγράφων 1 και 2 του ίδιου ως άνω άρθρου. 

2. Μέλη της ανωτέρω Επιτροπής ορίζονται: 

α. Ό Αντωνακόπουλος Ρίζος, Νομικός Σύμβουλος. 

β. Ο Αστυνομικός Διευθυντής Τσιορτός Θεόδωρος Διευθυντής Μελε¬ 
τών, αρμόδιος για την οργάνωση και απλούστευση των διαδικα¬ 
σιών. 

γ. Εκπρόσωπος των υπαλλήλων που θα ορισθεί με μεταγενέστερή 
συμπληρωματική απόφασή μας. 

3. Στην ανωτέρω Επιτροπή συμμετέχουν και οι καθ’ ύλην αρμόδιοι 
διευθυντές του Υπουργείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιουνίου 1991 

Ο ΥΠΟΥΡΓΟΣ 

ΙΩΑΝΝΗΣ ΒΑΣΙΛΕΙΑΔΗΣ 
--♦-- 

Αριθ. 311.112/210011 · (9) 

Τροποποίηση διατάξεων του Τηλεφ. Κανονισμού. 

ΟΡΓΑΝΙΣΜΟΣ ΤΗΛΕΠΙΚΟΙΝΩΝΙΩΝ ΤΗΣ ΕΛΛΑΔΑΣ Α.Ε. 

Το Διοικητικό Συμβούλιο της Ανώνυμης Εταιρείας με την επωνυμία 
«Οργανισμός Τηλεπικοινωνιών της Ελλάδος Α.Ε.» που εδρεύει στην 
Αθήνα, κατά την 2225 συνεδρίασή του της 15ης Μαΐου 1991, έχοντας 
υπόψη τις διατάξεις του άρθρου 24, παραγρ. γ, εδάφ-γγ, του Ν.Δ. 
165/1973, αποφάσισε την τροποποίηση των διατάξεων των άρθρων 
19, 20, 26, 29, 30, 49, 53, 57 και 59 του Τηλεφωνικού Κανονισμού, 
ο οποίος έχει εγκριθεί με απόφαση που πήρε το Συμβούλιο αυτό κατά 
την 1130/24.10.69 συνεδρίασή του, έχει δημοσιευτεί στο 820/ 
15.12.69 ΦΕΚ, τεύχος δεύτερο και ισχύει μέχρι σήμερα, ύστερα από 
τις τροποποιήσεις που έγιναν κατά καιρούς, ως ακολούθως: 

Άρθρο 19 

Η παράγραφος 4 αντικαθίσταται ως εξής: 

«4. Εκτός από τις παραπάνω δαπάνες εγκαταστάσεως, ο συνδρομη¬ 
τής έχει υποχρέωση να καταβάλει τα τέλη των κάθε είδους τηλεπικοι¬ 
νωνιακών ανταποκρίσεων που πραγματοποιούνται από τη σύνδεση, κα¬ 
θώς και τα αναλογούντα μηνιαία τέλη της σύνδεσης κατά το χρονικό 
διάστημα της λειτουργίας της». 

Άρθρο 20 

Καταργούνται η δεύτερη και τρίτη περίοδος του εδαφίου β, της παρα¬ 
γράφου 1 και το εδάφιο αυτό διαμορφώνεται ως εξής: 

«β. Οι συνδρομητές των αυτόματων Τηλεφωνικών Κέντρων κατα¬ 
βάλλουν μηνιαία βασικά τέλη και τέλη κατά τελοχρεωστική μονάδα 
συνδιαλέξεως».· 

Άρθρο. 26 

Οι παράγραφοι 1 έως 7 του άρθρου αυτού αντικαθίστανται ως εξής: 

«1.0 συνδρομητής έχει δικαίωμα να ζητήσει τη μεταφορά της τηλε¬ 
φωνικής συνδέσεώς του μέσα στην περιοχή του ίδιου ή άλλου Κέντρου ή 
από πόλη σε πόλη, σε χώρο του οποίου έχει την κυριότητα, νομή ή 
χρήση. '· 

Για τη μεταφορά απαιτείται η κατάθεση σχετικής αιτήσεως κατά τα 
καθοριζόμενα από τον ΟΤΕ. 

Το τέλος μεταφοράς καταχωρίζεται στον πρώτο λογαριασμό που θα 
εκδοθεί. Τυχόν πραγματικές δαπάνες και διαφορά εφάπαξ εισφοράς 
προκαταβάλλονται. 

2. Αν η μεταφορά ζητείται να πραγματοποιηθεί σε περιοχή άλλου 
Κέντρου, μη ενήμερου, η αίτηση παίρνει σειρά ανάμεσα στις αιτήσεις με¬ 
ταφοράς στο κέντρο προορισμού, με την προϋπόθεση ότι έχουν περάσει 
δύο χρόνια από την ημερομηνία υποβολής της αιτήσεως, με βάση την 
οποία εγκρίθηκε η διάθεση της συνδέσεώς. Σε αντίθετη περίπτωση η αί¬ 
τηση μεταφοράς παραμένει σε εκκρεμότητα στο Γραφείο προορισμού, 
μέχρις ότου συντρέξει η υπόψη προϋπόθεση, οπότε και λαμβάνει σειρά 
προτεραιότητας. 

Η ανωτέρω προϋπόθεση δεν απαιτείται στις περιπτώσεις μεταφοράς 
σ’ άλλη πόλη τηλεφωνικών συνδέσεων Κρατικών Λειτουργών, Δημο¬ 
σίων υπαλλήλων (Πολιτικών - Στρατιωτικών), υπαλλήλων Ν.Π.Δ.Δ., 


Επιχειρήσεων Κοινής Ωφέλειας και Τραπεζών, όταν αυτοί μετακινού¬ 
νται υπηρεσιακώς (μεταθέτονται) ή συνταξιοδοτούνται. 

3. Αν η τηλεφωνική σύνδεση με τη μεταφορά της μεταπίπτει σε κα¬ 
τώτερη κατηγορία, η αίτηση μεταφοράς παίρνει σειρά ανάμεσα στις αι¬ 
τήσεις νέων συνδέσεων του Κέντρου προορισμού της κατηγορίας στην 
οποία μεταπίπτει, με χρονολογία εκείνη της αρχικής αιτήσεως νέας συν- 
δέσεως και διαχειρίζεται ως αίτηση παροχής νέας συνδέσεώς. 

Αν από έλλειψη στοιχείων δεν είναι δυνατό να προσδιοριστεί η κατη¬ 
γορία, στην οποία αρχικά κατατάχθηκε η αίτηση, θεωρείται ότι κατα¬ 
τάχθηκε στην κατηγορία που υπαγορεύει το ασκούμενο από το συνδρο¬ 
μητή επάγγελμα και ο χώρος στον οποίο λειτουργεί η σύνδεση κατά το 
χρόνο που ζητείται η μεταφορά της. 

Από τη διαδικασία της μεταπτώσεώς εξαιρούνται οι τηλεφωνικές 
συνδέσεις των συνδρομητών μόνο στις περιπτώσεις συνταξιοδότησής 
τους ή θανάτου τους. 

4. Κατ’ εξαίρεση των αναφερομένων στις παραγράφους 1, 2 και 3 
του παρόντος και κατά την κρίση του ΟΤΕ, είναι δυνατή, ύστερα από 
σχετική αίτηση και καταβολή των απαιτουμένων δαπανών, .η προσω¬ 
ρινή μεταφορά τηλεφωνικών συνδέσεων Τραπεζών και μεγάλων Εμπο¬ 
ρικών και Βιομηχανικών Επιχειρήσεων στην μόνιμη κατοικία ανωτά- 
των στελεχών τους. 

5. Οι αιτήσεις μεταφοράς ικανοποιούνται κατά τη χρονολογική σειρά 
καταθέσεώς τους, ανάλογα με τις υφιστάμενες τεχνικές δυνατότητες 
του οικείου Κέντρου και με προτεραιότητα, κατ’ αρχήν σε σχέση με τις 
νέες συνδέσεις σειράς. Ωστόσο με απόφαση του Δ.Σ. του ΟΤΕ ή του 
εξουσιοδοτημένου από αυτό Οργάνου, μπορεί να καθορίζεται διαφορε¬ 
τική σειρά προτεραιότητας (νέων συνδέσεων - μεταφορών), είτε γενική, 
είτε κατά περιοχές, είτε κατά Τηλεφωνικό Κέντρο. 

Ο ΟΤΕ μπορεί επίσης, κατά την κρίση του, να προβαίνει στην πραγ¬ 
ματοποίηση μεταφορών κατά παρέκκλιση της σειράς προτεραιότητας, 
εφόσον συντρέχουν οι ανάλογες προϋποθέσεις του άρθρου 12 του παρό¬ 
ντος Κανονισμού. 

6. Η υποχρέωση του συνδρομητή για την καταβολή μηνιαίων τελών 
αναστέλλεται, σε κάθε περίπτωση μεταφοράς, από την ημερομηνία δια¬ 
κοπής της σύνδεσης στην παλιά θέση. 

7. Αν η αίτηση μεταφοράς δεν μπορεί, λόγω τεχνικών δυσχερειών, 
νά ικανοποιηθεί, ο συνδρομητής, εφόσον έχει σχέση με τον αντίστοιχο 
χώρο, μπορεί να ζητήσει προσωρινά, είτε την παραμονή της σύνθεσης 
στον ίδιο χώρο, είτε την εγκατάσταση σε άλλο χώρο της πόλης προορι¬ 
σμού. 

Για την προσωρινή μεταφορά σε άλλο χώρο καταβάλλονται από το 
συνδρομητή τέλη μεταφοράς». 

Άρθρο 29 

Οι παράγραφοι 1 και 6 του άρθρου αυτού αντικαθίστανται ως εξής: 

«1.0 συνδρομητής, μετά από έγκριση του ΟΤΕ, μπορεί να εκχωρή¬ 
σει τα δικαιώματά του που απορρέουν από τη σύμβαση τηλεφωνικής 
συνδέσεώς, σε οποιοδήποτε φυσικό ή νομικό πρόσωπο ή κοινοπραξία, μέ 
την προϋπόθεση ότι έχουν περάσει τουλάχιστον δύο χρόνια από την χρο¬ 
νολογία που υπέγραψε σύμβαση συνδρομητή. 

Η ανωτέρω προϋπόθεση δεν απαιτείται στις ακόλουθες περιπτώ¬ 
σεις: · 

α. Αν ο εκχωρητής και ο εκδοχέας είναι σύζυγοι ή συνδέονται με συγ¬ 
γένεια μέχρι και δευτέρου βαθμού εξ αίματος ή εξ αγχιστείας. 

β. Αν μεταβιβάζεται αυτούσια η επιχείρηση, τις ανάγκες της οποίας 
εξυπηρετεί η σύνδεση. 

γ. Αν ο εκδοχέας αποκτά την κυριότητα του ακινήτου, μέσα στο 
οποίο λειτουργεί η σύνδεση του εκχωρητή. 

δ. Αν ό εκχωρητής είναι μέλος Ο.Ε. ή Ε;Ε; ή Ε.Π.Ε., στην οποία εκ¬ 
χωρείται η σύνδεση ή είναι πρόεδρος, αντιπρόεδρος ή διευθύνων σύμ¬ 
βουλος, αν πρόκειται για Α.Ε. 

Στις ανωτέρω περιπτώσεις η εκχώρηση συνοδεύεται και με αίτηση 
μεταφοράς της σύνδεσης, αν ο εκδοχέας δεν έχει σχέση με το χώρο όπου 
αυτή λειτουργεί κατά τα καθοριζόμενα στο άρθρο 26 του παρόντος Κα¬ 
νονισμού. 

6. Εκχώρηση αιτήσεως για παροχή νέας τηλεφωνικής συνδέσεώς εί¬ 
ναι δυνατή, χωρίς την καταβολή οποιουδήπστε τέλους, μόνο στις περί- 

πτώσεις α, β, γ και δ του δεύτερου εδαφίου της παραγράφου 1 του πα¬ 
ρόντος άρθρου». 

Άρθρο 30 
Καθολική διαδοχή 

Το άρθρο αυτό αντικαθίσταται ως εξής: 

«1. Μετά το θάνατο του συνδρομητή η σχέση του με τον ΟΤΕ, που 
απορρέει από την τηλεφωνική σύνδεση, μεταβιβάζεται στον κληρονόμο 
τον οποίο, με διάταξη τελευταίας βουλήσεώς του, ορίζει ρητά δικαιούχο 
της σύνδεσης. Αν δεν υπάρχει τέτοια διάταξη, εφόσον πρόκειται για τη¬ 
λεφωνική σύνδεση κατοικίας, η παραπάνω σχέση μεταβιβάζεται στον 
κληρονόμο που συνοικούσε και χρησιμοποιούσε τη σύνδεση από κοινού 
με το συνδρομητή μέχρι το θάνατό του, ενώ αν πρόκειται για κατά¬ 
στημα ή γραφείο, στον κληρονόμο που συνεργαζόταν μαζί του στο χώρο 
αυτό. 

2. Αν δεν συντρέχει περίπτωση από αυτές που αναφέρονται στην πα¬ 
ράγραφο 1, η τηλεφωνική σύνδεση μεταβιβάζεται στον κληρονόμο, ο 
οποίος κληρονομεί δικαίωμα επικαρπίας, οικήσεως ή κυριότητας του 
ακινήτου μέσα στο οποίο λειτουργεί η σύνδεση, διαφορετικά στον κληρο¬ 
νόμο, ο οποίος έχει την κυριότητα, νομή ή χρήση του χώρου στον οποίο 
είναι εγκαταστημένη η σύνδεση, αλλιώς σε έναν από τους κληρονόμους. 

3. Αν υπάρχουν περισσότεροι του ενός κληρονόμοι από αυτούς που 
αναφέρονται στις παραγράφους 1 και 2, ο ενδιαφερόμενος έχει υποχρέ¬ 
ωση να υποβάλει στον ΟΤΕ υπεύθυνη δήλωση ότι έχει εξασφαλίσει για 
το σκοπό αυτό τη συγκατάθεση και των λοιπών, ανάλογα με την περί¬ 
πτωση, κληρονόμων. Αν εκδηλωθεί διαφωνία ανάμεσα στους, κατά πε¬ 
ρίπτωση, κληρονόμους, ο ΟΤΕ δικαιούται να διαθέσει τη σύνδεση σε 
έναν απ’ αυτούς με τη σειρά σύζυγο, τέκνο, γονέα, αδελφό ή πλησιέ- 
στερο συγγενή του κληρονομούμενου και, αν υπάρχουν περισσότεροι 
συγγενείς του ίδιου βαθμού, στον μεγαλύτερο στην ηλικία. 

Με την ίδια σειρά ο ΟΤΕ, για κάθε μια από τις προαναφερόμενες πε¬ 
ριπτώσεις, δικαιούται να κατανέμει στους κληρονόμους που διαφωνούν 
τις περισσότερες της μιας τηλεφωνικές συνδέσεις του κληρονομούμενου 
συνδρομητή. 

4. Ο κληρονόμος στον οποίο μεταβιβάζεται, σύμφωνα με τα οριζό¬ 
μενα στις παραγράφους 1, 2 και 3, η τηλεφωνική σύνδεση, έχει υποχρέ¬ 
ωση μέσα σ’ ένα χρόνο από το θάνατο του κληρονομούμενου να: 

α. Υποβάλει αίτηση στον ΟΤΕ, με την οποία να ζητάει τη μεταβολή 
της συνδέσεως στο όνομά του, συνοδευόμενη από τα δικαιολογητικά νο- 
μιμοποιήσεως. 

β. Εξοφλήσει όλες τις, οποιαδήποτε αιτία, οφειλές του κληρονομού¬ 
μενου συνδρομητή προς τον ΟΤΕ. 

γ. Καταβάλει τέλος μεταβολής. 

δ. Υπογράψει δήλωση με την οποία θα αναλαμβάνει την υποχρέωση 
εξοφλήσεως τυχόν άλλων οφειλών του κληρονομούμενου προς τον ΟΤΕ, 
οι οποίες για οποιοδήποτε λόγο δεν εξοφλήθηκαν κατά το χρόνο που 
έγινε η μεταβολή. 

ε. Υπογράψει σύμβαση συνδρομητή. 

Αίτηση κληρονόμου που δεν έχει την κυριότητα, νομή ή χρήση του 
χώρου όπου είναι εγκαταστημένη η σύνδεση, γίνεται δεκτή μόνον εφό¬ 
σον συνυποβάλλεται και αίτηση μεταφοράς σε χώρο που έχει την κυριό¬ 
τητα, νομή ή χρήση. 

5. Αίτηση κληρονόμου για μεταβολή στο όνομά του τηλεφωνικής 
συνδέσεως, που υποβάλλεται μετά την παρέλευση έτους από το θάνατό 
του κληρονομούμενου, ικανοποιείται εφόσον ο κληρονόμος αυτός έχει 
την επικαρπία, οίκηση, κυριότητα, νομή ή χρήση του χώρου, στον οποίο 
είναι εγκαταστημένη η σύνδεση. 

Αν ο κληρονόμος δεν έχει σχέση με το χώρο, η μετά την παρέλευση 
έτους υποβληθείσα αίτησή του μπορεί να ικανοποιηθεί μόνο αν η σύν¬ 
δεση δεν έχει μεταβιβαστεί με άλλο κληρονόμο ή δεν έχει αναγνωριστεί 
ως συνδρομητής ο χρήστης αυτής. 

6. Ο ΟΤΕ εφόσον πληροφορηθεί ότι τηλεφωνική σύνδεση συνδρομητή 
που πέθανε χρησιμοποιείται από κλοηρονόμο στον οποίο μπορεί να με¬ 
ταβιβαστεί σύμφωνα με το παρόν άρθρο, δικαιούται να καλέσει τον κλη¬ 
ρονόμο αυτόν για την μέσα σε τακτή προθεσμία τακτοποίηση της συνδέ¬ 
σεως, σύμφωνα με τα καθοριζόμενα στην παράγραφο 4 του άρθρου αυ¬ 
τού. 

Αν ο κληρονόμος δεν προσέλθει στην ταχθείσα από τον ΟΤΕ προθε¬ 
σμία για την κτά τ’ ανωτέρω τακτοποίηση του θέματος, η σύνδεση κα- 
ταργείται. 

7. Σε περίπτωση καταργήσεως τηλεφωνικής συνδέσεως συνδρομητή 
που πέθανε, επιστρέφεται στους κληρονόμους, στον καθένα ανάλογα με 


την κληρονομική του μερίδα, το προβλεπόμενο από τις διατάξεις του άρ¬ 
θρου 56 του παρόντος Κανονισμού ποσό εφάπαξ εισφοράς, με τις προϋ¬ 
ποθέσεις και τη διαδικασία που ορίζονται από τις διατάξεις αυτές. 

Για τις οφειλές του κληρονομούμενου προς τον ΟΤΕ ευθύνονται οι 
κληρονόμοι του, ο καθένας ανάλογα με τη μερίδα του. 

Οι κληρονόμοι του θανόντος συνδρομητή καθώς και κάθε άλλο πρό¬ 
σωπο που ορίζεται νόμιμα εκπρόσωπος ή διαχειριστής της κληρονο¬ 
μιάς, οφείλουν να ειδοποιήσουν εγγράφως τον ΟΤΕ, για την άμεση δια¬ 
κοπή της συνδέσεως Σε αντίθετη περίπτωση ευθύνονται σε ολόκληρο με 
το χρήστη της συνδέσεως για τις οφειλές που θα δημιουργηθούν από το 
θάνατο του συνδρομητή μέχρι την κατάργησή της. 

8. Η σύμβαση συνδρομητή που καταρτίστηκε σύμφωνα με τις διατά¬ 
ξεις του παρόντος άρθρου, ακυρώνεται, αν διαπιστωθεί ότι η μεταβολή 
έγινε από παραδρομή των Υπηρεσιών του ΟΤΕ ή από αναληθή η ανα¬ 
κριβή ή ελλιπή στοιχεία και δηλώσεις του συνδρομητή προς τον ΟΤΕ. 

Το προσώπο που έγινε αντικανονικά συνδρομητής, ευθύνεται για 
όλες τις οφειλές της συνδέσεως μέχρι την ακύρωση της συμβάσεως». 

Άρθρο 49 

α) Η δεύτερη περίοδος του πρώτου εδαφίου της παραγράφου 1 του 
άρθρου αυτού αντικαθίσταται ως εξής: 

«1. (πρώτο εδάφιο, δεύτερη περίοδος). 

Εντούτοις η διεξαγωγή των συνδιαλέξεων αυτών είναι δυνατό να 
αποκλείεται με την τοποθέτηση διατάξεων φραγής στο οικείο Κέντρο». 

β) Το εδάφιο δ της παραγράφου 1 του άρθρου αυτού (αντικαθίσταται 
ως εξής: 

«δ. Για τις υπηρεσιακές συνδέσεις του ΟΤΕ μετά από απόφαση του 
εξουσιοδοτημένου απ’ αυτόν Υπηρεσιακού Οργάνου». 

γ) Μετά την παράγραφο 5 του άρθρου αυτού προστίθεται νέα παρά¬ 
γραφος με α/α 6 που ορίζει τα εξής: 

«6. Δεν υπάγονται στις διατάξεις του παρόντος άρθρου περιπτώσεις 
χρησιμοποιήσεως τηλεφωνικών συσκευών ή προσθέτων εγκαταστά¬ 
σεων με διάταξη φραγής η οποία ελέγχεται πλήρως από τον ίδιο τον 
συνδρομητή (παρασυνδρομητική φραγή). 

Άρθρο 53 

Η παράγραφος 2 αντικαθίσταται ως εξής: 

«2. προσωρινή διακοπή μπορεί να ζητήσει ο συνδρομητής και για το 
χρονικό διάστημα μεγαλύτερο των έξι μηνών. Στην περίπτωση αυτή ο 
αριθμός κλήσεως και το δίκτυο αποδεσμεύονται, ενώ ο συνδρομητής 
απαλλάσσεται της καταβολής οποιωνδήποτε τελών από την ημερομη¬ 
νία διακοπής. 

Η επανασύνδεση της τηλεφωνικής σύνδεσης πραγματοποιείται ανά¬ 
λογα με τις υπάρχουσες, κατά την ημερομηνία λήξεως της προσωρινής 
διακοπής, τεχνικές δυνατότητες, με τον ίδιο ή άλλο αριθμό κλήσεως». 

Άρθρο 57 

Η παράγραφος 1 αντικαθίσταται ως εξής: 

«1. Αν καταργηθεί η τηλεφωνική σύνδεση ύστερα από καταγγελία 
από τον ΟΤΕ της συμβάσεως συνδρομητή, για λόγους οφειλής τελών ή 
δαπανών γενικά ή ακινησίας μετρητή ή κατ’ εφαρμογή των διατάξεων 
των άρθρων 17, 26, 27, 30, 31, 32 και 53 του Τηλεφωνικού Κανονι¬ 
σμού, είναι δυνατή η επαναχορήγηση τηλεφωνικής συνδέσεως, στον ίδιο 
ή άλλο χώρο, με προτεραιότητα έναντι των νέων τηλεφωνικών συνδέ¬ 
σεων, που καθορίζεται από τον ΟΤΕ και με την προϋπόθεση ότι δεν πέ¬ 
ρασαν δύο χρόνια από την χρονολογία της καταγγελίας και η σύνδεση 
με την επαναχορήγηση δε μεταπίπτει σε κατώτερη κατηγορία. 

Σε περίπτωση μεταπτώσεως σε κατώτερη κατηγορία, εφαρμόζονται 
ανάλογα οι σχετικές με τη μετάπτωση διατάξεις του άρρθου 26 του πα¬ 
ρόντος Κανονισμού. 

Άρθρο 59 

α) Στο τέλος της παραγράφου 4 προστίθεται νέο εδάφιο που ορίζει τα 
εξής: 

«4. Στις ανωτέρω τηλεφωνικές συνδέσεις του κάθε συνδρομητή χορη¬ 
γείται ο ίδιος αριθμός κλήσεως για όλα τα Τηλεφωνικά Κέντρα Ειδικών 
Υπηρεσιών της Χώρας, έστω και αν δεν ζητηθεί τηλεφωνική σύνδεση σε 
ορισμένα απ’ αυτά». 

β) Το δεύτερο εδάφιο της παραγράφου 5 του άρθρου αυτού «αντικαθί¬ 
σταται ως εξής: 

«5. Για κάθε μία από τις γραμμές αυτές καταβάλλονται τέλη και δα¬ 
πάνες που καθορίζονται από τα τηλεφωνικά τιμολόγια. Τέλη καταβάλ- 

λονται επίσης και για τη δέσμευση του αριθμού κλήσεως για τα Κέντρα 
στα οποία, σύμφωνα με την προηγούμενη παράγραφο 4, μπορεί να μη 
λειτουργεί τηλεφωνική σύνδεση». 

γ) Καταργείται το δεύτερο εδάφιο της παραγράφου 9 και η παράγρα¬ 
φος αυτή αντικαθίσταται ως εξής: 

«9. Οι πιο πάνω ειδικές τεχνικές διατάξεις υπάγονται στις ίδιες δια¬ 
τάξεις του Τηλεφωνικού Κανονισμού με εκείνες των δευτερευουσών τη¬ 
λεφωνικών εγκαταστάσεων, σε ότι αφορά την προμήθεια, εγκατάσταση 
κ.λ.π.. Όμως σε ό,τι αφορά τα τέλη ισχύουν αυτά που ορίζονται ειδικά 
γι’αυτές από τα τηλεφωνικά τιμολόγια». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Ιουνίου 1991 

Ο πρόεδρος του Δ.Σ.-ΟΤΕ 

Ν. ΘΕΜΕΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην Α3β/οικ. 3979/29.3.91 απόφαση Αναπληρωτή Υπουργού 
Υγείας, Πρόνοιας και Κοιν. Ασφαλίσεων «έγκριση σύστασης προσωρι¬ 
νών θέσεων στον Οργανισμό του Π.Γ.Ν. Αθηνών» που δημοσιεύθηκε 
στο ΦΕΚ 259/25.4.91 (τεύχος Β’) γίνονται οι εξής διορθώσεις. 

Στην σελίδα 2184 στο άρθρο Μόνο α) αντί του εσφαλμένου «Α. ΚΛΑ¬ 
ΔΟΣ 11Ε ΔΙΟΙΚΗΤΙΚΟΣ», το ορθό «Α. Κλάδος ΠΕ Διοικητικός-Λογι- 
στικός» και β) αντί του εσφαλμένου «Β. προσωρινές θέσεις με σχέση ερ¬ 
γασίας Ιδιωτικού Δικαίου Αορίστου Χρόνου καθαριστριών τέσσερις (4) 
θέσεις και Τραπεζοκόμων μία (1) θέση» το ορθό: «Β' Προσωρινές θέσεις 
με σχέση εργασίας Ιδιωτικού Δικαίου αορίστου Χρόνου, καθαριστριών 
τέσσερις (4) θέσεις, τραπεζοκόμων μία (1) θέση και Ραπτριών μία (1) 
θέση. . 

(Από το Υπουργείο Υγείας, πρόνοιας και Κοιν. Ασφαλίσεων). 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00’ έως 13.30’ 

ΤΕΙΕΧ 

22.3211 ΥΡΕΤΘΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α)Ι 

Ία 

το Τεύχος Α' 

Δρχ. 

10.000 

β) 

» 

» 

» 

Β’ 

» 

19.000 

Υ) 

» 

» 

» 

Γ' 

» ' 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 


12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

ι) 

» 

» 

» 

Α.Ε. & Ε.Π.Ε. 

» 

40.000 

ια) 

Για 

όλα 

τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ το ΕΘΝΙΚΟ ΤΥΠΟΓΡΑΦΕΙΟ 





















